Rhoiptelea chiliantha

Rhoiptelea chiliantha er et løvtre som tidligere ble regnet til en egen familie, Rhoipteleaceae. I APG III-systemet er det flyttet til valnøttfamilien.

Det blir opptil 20 m høyt og har en stammediameter opptil 60 cm. Kvister, bladstilker og blomsterstander er dekket av gulhvite kjertler og hår. Greinene er dekket av brungule korkporer. Bladene er finnete med 7–14 småblad og 15–30 cm lange. Blomsterstandene er 15–30 cm lange og minner om en hestehale. Frukten er en liten nøtt med vinger. Arten vokser i fjellskoger i høyde på 700–2500 moh. Den finnes i de kinesiske provinsene nordlige og vestlige Guangxi, sørlige Guizhou og sørøstlige Yunnan, samt i de vietnamesiske provinsene Lào Cai og Yên Bái.

Rhoiptelea skiller seg fra valnøttfamilien i snever betydning ved å ha todelt fruktknute, akselblad og tvekjønnede blomster. Fossiler fra kritt er kjent fra USA og Tyskland. Rhoiptelea vokste på Den iberiske halvøy fram til pliocen.

Referanser

Eksterne lenker 
 

Valnøttfamilien
Sårbare arter på IUCNs rødliste